ועדת הכספים, כנסת 17, פרוטוקול מספר 629, 2008-01-23 08:30

סטס מיסז'ניקוב: בוקר טוב.

סטס מיסז'ניקוב: אנחנו מתחילים בסדר היום, והנושא הראשון הוא תקציב הרשות לניירות ערך לשנת 2008.

סטס מיסז'ניקוב: אני מקווה שקודם כל נאשר את התקציב.

סטס מיסז'ניקוב: אחר כך ניפרד כמו שצריך מראש הרשות לניירות ערך שזו הופעתו האחרונה היום בוועדת הכספים בתור מנהל הרשות.

סטס מיסז'ניקוב: יכול להיות שהוא אחר כך יופיע בצורות אחרות.

סטס מיסז'ניקוב: כמובן שנקדם בברכה גם את יושב-ראש הרשות לניירות ערך החדש פרופ' זוהר גושן.

סטס מיסז'ניקוב: אדוני, בבקשה.

משה טרי: בוקר טוב לכולם.

משה טרי: אולי יש פה סמליות כי אנחנו נמצאים במקום חדש יפה, ומאוד מכובד שמכבד גם את הוועדה.

משה טרי: אני גם מצטרף לברכות לפרופ' זוהר גושן.

משה טרי: מונח כאן התקציב האחרון שאנחנו מגישים.

משה טרי: אני רוצה לציין שהיום שוק ההון מבחינת סדרי הגודל שלו, האחריות של הרשות היום היא חסרת תקדים.

משה טרי: היקף השוק הזה היום מתקרב לטריליון וחצי, ואלו היקפים שלא ידענו כמותם.

משה טרי: המשימות הן כבדות וגדולות מאוד, והן מבוטאות כאן בתקציב.

משה טרי: אני אומר כאן שאני חושב שהתקציב לא יספיק, ועם הדברים האלה יצטרך להתמודד פרופ' גושן.

משה טרי: משימות האכיפה צריכות לגדול.

משה טרי: אנחנו מתחנו את היכולות שלנו עד למקסימום.

משה טרי: אני כבר אומר שלא תופתעו אם תבוא דרישה נוספת לאמצעים נוספים לפיקוח נוסף בשוק.

משה טרי: אני מציע שנסקור את כל הדברים שאתם רוצים להעלות כאן, כל החומר בפניכם.

משה טרי: חשוב לציין את הדברים המשמעותיים שיש כאן והם חריגים.

משה טרי: בשנה הבאה הולך להיות כאן כנס עולמי של כל הרשויות לניירות ערך, כנס ראשון בהיסטוריה של מדינת ישראל בתחום הכלכלי.

משה טרי: זה אחד הכנסים אולי היותר משמעותיים בשווקים הפיננסים בעולם, וזו הזדמנות נדירה למשק הישראלי להראות מיהו בפני כל הקהילייה העסקית הבין-לאומית.

משה טרי: הלוואי ויכולנו לעשות אותו בירושלים.

משה טרי: אם היינו עושים אותו בירושלים, היינו נתקלים באיזשהן בעיות.

משה טרי: בוודאי שכל המשלחת תבוא לירושלים.

שלי יחימוביץ': מתי הוא יהיה?

משה טרי: זה יהיה ביולי 2009.

משה טרי: אני חושב שזהו הכנס הכי משמעותי שיכול להיות בתחום הפיננסי בעולם, זה הגוף שהיום מכתיב את סדר היום העולמי, סטנדרטים.

משה טרי: הרשות גאה מאוד על הדבר.

משה טרי: זה ללא ספק אירוע היסטורי.

משה טרי: אני יכול להגיד בסיפוק רב שאנחנו היום התיישרנו גם בסטנדרטים ובכל מה שקשור לרגולאציה עם השורה הראשונה בעולם.

משה טרי: אמרתי את זה כאן במפגש האחרון, אפילו מבחינת ההגנה על המשקיע אני חושב שגם כאן

משה טרי: קיבלנו ציון מהבנק העולמי שעשה סקר בקרב 175 מדינות, והוא דרג את מדינת ישראל במקום החמישי בעולם מבחינת ההגנה על ציבור המשקיעים.

משה טרי: שאר הדברים מונחים כאן בפניכם, ואם מזכיר הרשות רוצה להוסיף משהו הוא יכול.

משה טרי: אני אשמח לענות על שאלות.

סטס מיסז'ניקוב: חבר הכנסת ליצמן, בבקשה.

יעקב ליצמן: בוקר טוב.

יעקב ליצמן: אני מקדם בברכה את פרופ' גושן ואני חושב שהוא בחירה מצוינת, וזה בהחלט לכל הוועדה.

יעקב ליצמן: זו גם מסיבת פרידה למשה טרי.

יעקב ליצמן: עבדנו ביחד כמה תקופות.

יעקב ליצמן: אני רוצה לפתוח בכמה שאלות.

יעקב ליצמן: פרופ' גושן, האם התקציב הזה הוא על דעתך?

זוהר גושן: אני בתקופת חפיפה.

זוהר גושן: אני יותר מתבונן מהצד.

יעקב ליצמן: לכן, אני לא חושב שיש טעם לאשר את התקציב היום לפני כניסתך לתפקיד.

יעקב ליצמן: מן הראוי לחכות עם התקציב הזה לפחות חודש ימים, הרי בין כך הגשתם את התקציב באיחור.

יעקב ליצמן: לפניי מונחת בקשת שר האוצר.

יעקב ליצמן: זה התקבל בוועדת הכספים ב-31.12.2007.

יעקב ליצמן: אף אחד לא יגיד לי שרוצים לאשר את זה ביום האחרון בשנת התקציב שמגישים את זה כאן.

יעקב ליצמן: לכן, אתם הגשתם את זה באיחור – ואני מדבר על תקופתו של מר טרי עדיין.

סטס מיסז'ניקוב: בהשוואה לתקציב הטוטו, זה בסדר.

יעקב ליצמן: זה בהמשך לכל הציניות שהיה לנו עם לוטו, טוטו, ו"מוטו".

יעקב ליצמן: בין כך הגשתם את זה באיחור, והגיע 31.12 וזה נמצא כאן לפנינו.

יעקב ליצמן: אין טעם לאשר את זה, זה לא בוער.

יעקב ליצמן: עברתם את ינואר כך, וזה לא יקרה אסון אם אנחנו נעבור את פברואר כך.

יעקב ליצמן: מר גושן יבדוק את התקציב מחדש.

סטס מיסז'ניקוב: פרופ' גושן אמר שהוא מתבונן מהצד, אבל הוא לא אמר שהוא לא למד את התקציב.

יעקב ליצמן: הוא צריך לעבוד כל השנה עם התקציב הזה, ומן הראוי היה שמר גושן יבוא.

יעקב ליצמן: אם זה היה בזמן, אז אני מבין.

יעקב ליצמן: זה החוק אז החוק בזמן.

יעקב ליצמן: אבל, אם זה לא בזמן, אז אני לא רואה שום טעם.

יעקב ליצמן: אדוני היושב ראש, אני יודע שמר שרוני שאני עושה את זה בגלל שיש לי התנכלות לזה.

יעקב ליצמן: אבל, לא איכפת לי מה שיהודה שרוני יכתוב.

יעקב ליצמן: לא מעניין אותי - שיכתוב מה שהוא רוצה.

יעקב ליצמן: יש לי הרבה מה להגיד כאן, ואני מציע שלא יאלצו אותי לפתוח את הפה.

יעקב ליצמן: מעבר לכל הדברים האלו, אני מצפצף על כל מה שכותבים.

יעקב ליצמן: קודם כל, אין סיבה לזה.

יעקב ליצמן: שנית, קראתי אתמול ב"גלובס" שהכניסו יועץ אסטרטגי ודובר, וקשרי חוץ בין-לאומיים במשרה מלאה.

יעקב ליצמן: אדוני, האם התפקידים האלה הם תפקידים חדשים, או לא?

יעקב ליצמן: אם זה תפקידים חדשים אני חושש שזה מנויים לפני שמר טרי עוזב, ולכן אני מבקש לא לאשר את המנויים.

יעקב ליצמן: אנחנו צריכים לאשר את זה, לא מישהו אחר מאשר.

יעקב ליצמן: אנחנו מאשרים את המנויים.

סטס מיסז'ניקוב: אבל, כרגע זו לא הבקשה.

יעקב ליצמן: זה בתוך התקציב, בטח שזו בקשה.

יעקב ליצמן: שלישית, אני רוצה לשאול את היועצת המשפטית של הוועדה שאלה.

יעקב ליצמן: הרי ועדת הכספים מאשרת את התקציב, לא האוצר, כי אנחנו רוצים להיות חלק נפרד מהאוצר.

יעקב ליצמן: כלומר, ששר האוצר לא יהיה נגיש לתקציב הזה.

יעקב ליצמן: אם כך, איך זה ששר האוצר חותם על זה?

ענת מימון: התקציב הוא גם באישור שר האוצר.

יעקב ליצמן: אני יודע, למה הוא חותם?

יעקב ליצמן: למשל, מבקר המדינה שר האוצר לא מגיש.

יעקב ליצמן: אם זו רשות נפרדת שוועדת הכספים צריכה לאשר, איך זה ששר האוצר חותם על זה?

ענת מימון: נכון, זה משהו שצריך לבדוק.

יעקב ליצמן: מכל הסיבות האלה אני מבקש לדחות היום את הדיון.

שלי יחימוביץ': כמה סך הכול התקציב הזה לעומת תקציב אשתקד?

יצחק בן ישראל: 10 מיליון.

זוהר גושן: חבר הכנסת ליצמן, אתה קשרת את האישור בכניסתי לתפקידי.

זוהר גושן: מבחינתי, הרשות לניירות ערך לא שייכת למר טרי, ולא שייכת לי.

יעקב ליצמן: תקציב המדינה גם לא שייך לשר האוצר.

יעקב ליצמן: הוא משפיע על מדיניות התקציב של הרשות.

זוהר גושן: מבחינת ההמשכיות, זה מוסד שמתנהל בהמשכיות.

זוהר גושן: ליושב ראש יש תפקיד חשוב, אבל אני סומך את שתי ידיי באופן מלא על התקציב שמוגש, למרות שאני בכובע של מתבונן מהצד.

סטס מיסז'ניקוב: אתה בטח למדת אותו.

זוהר גושן: כן.

סטס מיסז'ניקוב: חברת הכנסת יחימוביץ, בבקשה.

שלי יחימוביץ': אני מופתעת מכך שהתקציב עלה לעומת אשתקד רק ב-10 מיליון שקלים.

שלי יחימוביץ': המשימות שעומדות לפני הרשות לניירות ערך הולכות ומכפילות את עצמן מידי שנה בשנה.

שלי יחימוביץ': מבלי להפחית מחשיבותם של רגולאטורים אחרים, זה הרגולאטור אולי החשוב ביותר שפועל היום.

שלי יחימוביץ': גם אנחנו בכל ישיבה משותפת איתכם, אנחנו מאתגרים אתכם בשאלות קשות, ותובעים מכם למלא את תפקידכם, ולהיות יותר אסרטיביים, ואפילו להמליץ על הגשת כתבי אישום לפעמים, ולהיות מעורבים בכל דבר ועניין.

שלי יחימוביץ': גם הדרישות שלנו, אבל גם התפקידים הטופחים שלכם לא עולים בקנה אחד עם עלייה מזערית כזאת בתקציב שלכם – זה בלתי סביר לחלוטין.

שלי יחימוביץ': ראיתי כאן תוספת של שלושה או של חמישה מתמחים – זו בדיחה.

שלי יחימוביץ': אין שום ספק שכדי להיות רגולאטור יעיל, היקף התקציבים צריך לגדול לאין שיעור.

שלי יחימוביץ': התפקיד שלכם היום הוא תפקיד מפתח כיוון שאתם מפקחים על החברות שבהן יושב כל כספו של הציבור, כל חסכונותיו, קרנות הפנסיה, קופות הגמל, קרנות הנאמנות וכן הלאה וכן הלאה, עד אחרון אזרחי מדינת ישראל.

שלי יחימוביץ': הימים האחרונים מעידים כאלף עדים על כך שהכסף הזה לפעמים יכול להיות שהוא יושב על קרן צבי, ולא נמצא במקום הבטוח שבו מי שעושה לעצמו ביטוח פנסיוני חושב שהוא נמצא.

שלי יחימוביץ': ולכן, אני מתפלאת על כך שהסכמתם על תקציב כזה.

שלי יחימוביץ': אני שואלת, למה לא באתם אלינו וביקשתם שנילחם על תקציב יותר גדול?

שלי יחימוביץ': מר טרי, ופרופ' גושן, גם בענייני הימים האחרונים הייתי שמחה לשמוע את ההתייחסות שלכם - מה המשמעות של מה שמתרחש בבורסות העולם, ומה ההשלכות של הדבר הזה על חסכונותיו של הציבור שמושקעות בחברות.

יעקב ליצמן: הבוקר זה כבר נרגע קצת.

שלי יחימוביץ': זה רק ממחיש לנו עד כמה כל העניין הפנסיוני רעוע, בלי רגולציה מספיקה.

סטס מיסז'ניקוב: חברת הכנסת יחימוביץ, תודה רבה.

סטס מיסז'ניקוב: חבר הכנסת סלומינסקי, בבקשה.

ניסן סלומינסקי: אני נאמן לשיטתי.

ניסן סלומינסקי: אני לא יכול לבוא לכאן ולקבל נייר של תקציב מכובד, ותוך כדי זה שכולם מדברים אני מנסה לקרוא מילה, ואחר כך לאשר.

טמיר כהן: זה באינטרנט, זה הונח יחד עם סדר היום.

טמיר כהן: המסמכים מצורפים.

סטס מיסז'ניקוב: סדר היום הוא ביום רביעי בשבוע שעבר.

סטס מיסז'ניקוב: יש שבוע ללמוד.

יעקב ליצמן: האם אדוני יודע לחרדים אין אינטרנט?

סטס מיסז'ניקוב: אם חרדי הוא שר התקשורת, אז כנראה שהכול יכול להיות.

ניסן סלומינסקי: ביום שתקציב המדינה יוגש לנו רק דרך האינטרנט וזהו, אז יכול להיות שאין לי ברירה, ואולי שם אני אצעק.

ניסן סלומינסקי: אבל, מרגע שתקציב המדינה מוגש באופן מסודר ומכובד, גם זה צריך לגשת באופן מכובד, ולא להגיד לנו אינטרנט פה ושם.

טמיר כהן: זה שירות נוסף.

טמיר כהן: זה לא במקום מה שהיה, זה בתוספת.

ניסן סלומינסקי: זה חלק מתקציב.

ניסן סלומינסקי: כמו בפעם הקודמת בנושא רשות הספורט – אני לא חושב שזה מכובד שאני אקבל את זה עכשיו, או שאנחנו נקרא את זה תוך כדי, ונבין או לא נבין, שאלות ונצביע.

ניסן סלומינסקי: אני מבקש מהבחינה הזאת לתת לנו לפחות שבוע.

ניסן סלומינסקי: קיבלנו את זה עכשיו, ונקיים על זה עוד שבוע דיון, ונחליט מה שנחליט.

סטס מיסז'ניקוב: גד סואן, בבקשה.

גד סואן: אני מבין שבסעיף ברכות עוד ידברו אחר כך.

ניסן סלומינסקי: סליחה, זה חוץ מהברכות.

ניסן סלומינסקי: את זה אני לא דוחה לשבוע הבא.

גד סואן: כמובן שעוד יקבלו שני החברים גם מר משה טרי, וגם מר זוהר גושן ברכות רבות.

גד סואן: הברכות באמת ובתמים מגיעות לשניהם.

גד סואן: באשר לתקציב רציתי להעיר שתי הערות, ואני לא מתייחס לסעיפי התקציב ולגודל התקציב כרגע.

גד סואן: שני הדברים המאוד חשובים בעיניי הם: ראשית, התקציב ל-XBRL, שאני לא יודע אם כל החברים מבינים את משמעותו.

גד סואן: זה אומר שהופכת להיות שפה אחידה בחשבונאות בדיווח בכל העולם.

גד סואן: מחר משקיע אמריקני שאינו דובר עברית יוכל לקרוא את הדוחות שמפרסמת חברת "טבע", או חברת "דלק", או כל חברה אחרת, ולהבין אותם.

גד סואן: הנקודה הזאת היא מאוד חשובה, היא אחד הדברים שעשויים להביא לכאן משקיעים זרים.

גד סואן: ולכן, צריך לקדם בברכה את ההתחלה הזאת שמתכוונים לעשות פה.

גד סואן: הרשות באמת ראויה לברכה מיוחדת על הנושא הזה.

גד סואן: שנית, מדגישים פה - ובצדק - את הנושא של הקניית כלים לציבור להיכרות והתנהלות שוק ההון.

גד סואן: אני מניח שגם חברת הכנסת יחימוביץ תשמח על העניין הזה.

גד סואן: זה בהחלט נושא חשוב.

גד סואן: מי שיקרא את דברי ההסבר של יושב-ראש הרשות שמקדישים מאמצים ועושים, ושיתוף פעולה עם מערכת החינוך.

גד סואן: דא עקא, כאשר אתה מסתכל על התקציב עצמו אתה רואה שהסעיף הזה קוצץ לעומת השנה הקיימת.

גד סואן: בעיניי זה מעורר קצת תמיהה משום שנראה לי שהסכום שמוקצב פה לדבר הזה בשנה הקרובה הוא קטן ביותר.

גד סואן: דומני שהוא בערך בשליש פחות.

גד סואן: במקום מיליון מאתיים, זה הפך לשמונה מאות אלף.

גד סואן: זה נראה לי קצת משונה, וכדאי שיתנו על זה הדעת.

סטס מיסז'ניקוב: תודה.

סטס מיסז'ניקוב: חבר הכנסת פרופ' בן ישראל, בבקשה.

יצחק בן ישראל: אני רואה פה שההכנסות המוערכות עולות בערך ב-10 מיליון שקל, והתקציב עולה בערך קצת פחות מזה.

יצחק בן ישראל: הבעיה היא קצת עם הסעיפים בתוך זה, לא עם המספר הכללי.

יצחק בן ישראל: ניסיתי לראות מאיפה הגידול, ואני רואה גידול במשכורת, גידול באחזקת הבית.

יצחק בן ישראל: יש גידול בסעיפים שאני מבין, ישנו הכנס שהוזכר, ואני לא מבין שזה לא היה בשנה שעברה.

יצחק בן ישראל: אבל, האם אפשר לקבל הסבר לגבי הגידולים בסעיפים?

יצחק בן ישראל: כמעט כל סעיף קיים בשנה שעברה גדל בכמה אחוזים, כשהגדולים בהם זה משכורת בכל מיני צורות, כולל יועצים, כולל משכורת פנימה, ובאחזקת הבית.

יצחק בן ישראל: בהמשך לדבריו של ליצמן אני רוצה לשאול שאלה.

יצחק בן ישראל: מה יקרה אם ידחו את התקציב בשבוע?

יצחק בן ישראל: אפשר לאשר את זה היום, ונניח שאפשר לאשר את זה בעוד שבוע-שבועיים, מה המשמעויות לגבי הרשות?

ראובן ריבלין: יאשימו אותך בזה שהפסדת את מלחמת לבנון בגלל זה כמו את המ.פ.

סטס מיסז'ניקוב: פרופ' בן ישראל, מה היה קורה אם היינו מאשרים את התקציב לא ב-25 לדצמבר אלא ב-30 למרץ?

יצחק בן ישראל: זה לא תשובה.

ניסן סלומינסקי: אני אומר לך מה היה קורה, היית משתמש ב-1 חלקי 12 במשרדי.

סטס מיסז'ניקוב: אני מניח שגם הרשות כרגע לא יכולה להשתמש בתקציב של 2008.

סטס מיסז'ניקוב: כל אחד מבקש פה שבוע מטעמים שונים.

יצחק בן ישראל: זה לא ויכוח, זו שאלה אינפורמטיבית.

סטס מיסז'ניקוב: אני מניח שמשה טרי יענה לך.

חיים אורון: אין לי מה להגיד על הבקשה של חברי הכנסת לדחות בשבוע.

חיים אורון: אין לי שום נימוק למה זה חייב להיות השבוע.

חיים אורון: אני לא מציע שזה יהפוך לבטח לא מבחן אמון במשה טרי שגם אני מצרף את ברכותיי והערכה רבה לפעולתו, וגם לאחל לפרופ' גושן הצלחה בתפקיד.

חיים אורון: אני לא מציע שהדיון הזה ייהפך להיות סוג של קבלת פנים.

חיים אורון: אם החברים רוצים לדון על זה באופן ענייני בעוד שבוע, נדון עליו בעוד שבוע.

יעקב ליצמן: אני שאלתי איך יכול להיות ששר האוצר חותם על זה?

סטס מיסז'ניקוב: אני רק לא מבין דבר אחד - סדר היום פורסם לפני שבוע, ונמצא שם התקציב של הרשות לניירות ערך.

סטס מיסז'ניקוב: מה היתה הבעיה ללמוד את הנושא הזה שצורף לסדר היום, ולאשר את זה היום?

סטס מיסז'ניקוב: אני לא מניח שהתקציב ישונה תוך שבוע בגלל שאנחנו הולכים לדחות.

ניסן סלומינסקי: אפשר יהיה לעבור על זה, לא לשנות.

סטס מיסז'ניקוב: חבר הכנסת סלומינסקי, אתה הרי לא אדם חרדי שלא משתמש באינטרנט.

סטס מיסז'ניקוב: אתה יכולת לעיין בזה גם באינטרנט.

ניסן סלומינסקי: זה הוסף ביום רביעי, ביום חמישי אני לא פה.

ניסן סלומינסקי: האם אני צריך להתחיל להסביר לך כל דבר?

ראובן ריבלין: אנחנו קיבלנו את הניירות לפני מספר ימים, ואני למדתי אותם בהשוואה לדוחות של לפני שנה.

ראובן ריבלין: אני הייתי מסכים לשבוע מפני שאין כאן דרמה, אם הייתי יודע שתוך שבוע אנחנו נוכל להסכים וללמוד על איזשהו דבר שיביא אותנו לשיקול או להרהור כזה או אחר.

ראובן ריבלין: תמיד יש הערות לדוח.

ראובן ריבלין: קיבלנו דוחות עם פירוט רב.

ראובן ריבלין: חבר הכנסת בן ישראל, היתה לנו דוגמה לפני שבוע במועצת ההימורים שלא התקבל על דעתנו משום שראינו שיש בכלל מחלוקת בין שני השרים הממונים.

ראובן ריבלין: ולכן, דרשנו להביא אותם בפנינו, וגם קמה מהומה גדולה.

ראובן ריבלין: לדעתי, הנושא כאן הוא ניואנס.

ראובן ריבלין: למה לבוא ולהעניש את המערכת שניתנה וסיפקה לנו את כל הנתונים, רק בגלל שאנחנו לא הספקנו ללמוד את זה?

ראובן ריבלין: אני יכול להעיד שאני קראתי, והתכוננתי.

ראובן ריבלין: לא נכנסתי לדקויות, אבל בסך הכול אני חושב שבהשוואה לשנים הקודמות כמו גם בדיונים שנערכו במשך השנה פעמים לא מעטות בנושאים שונים, אני על כל פנים אצביע בעד למרות שמתפקידי להצביע נגד תמיד.

סטס מיסז'ניקוב: לא תמיד, אלא לפי שיקול דעת שאתה תמיד מפעיל אותו.

ראובן ריבלין: אני פוחד להצביע נגד כי אולי יאשים אותי ראש הממשלה שבגללי אנחנו ניהלנו את המלחמה בלבנון כפי שניהלנו אותה - בגלל שאני הצבעתי נגד.

ראובן ריבלין: אם הוא יכול להאשים את המ.פ.

ראובן ריבלין: באשמה בכל כך איומה אז יכול להיות שהוא יאשים אותי.

ראובן ריבלין: אני חושב שראש הממשלה אסור לו להמשיך אפילו דקה אחת לנהל את מדינת ישראל.

סטס מיסז'ניקוב: זה כבר דיון אחר שלא קשור לניירות ערך.

ראובן ריבלין: הוא קשור גם לניירות ערך, הוא קשור לכל כלכלת ישראל ולקיומנו כאן.

ראובן ריבלין: אם ראש ממשלה בא ואומר בבוקר שאם מ.פ בצה"ל היו נלחמים בלבנון כפי שהם נלחמים בו על פי דוח וינוגרד או על פי ההרגשות שלהם, אז ודאי היינו מנצחים בלבנון.

ראובן ריבלין: כלומר, הוא מאשים אותם בחבלה במלחמת לבנון.

ראובן ריבלין: רבותי, כל יום שאתם יושבים כאן ונותנים תמיכה לראש ממשלה, אתם מביאים על מדינת ישראל מכה לדורות.

ניסן סלומינסקי: לא הבנתי.

ניסן סלומינסקי: אבל, אולמרט טוען שניצחנו בלבנון.

ראובן ריבלין: חבר הכנסת אורון, אני מתפלא שאתה לא מזדעזע.

חיים אורון: אני מזדעזע, יש לי דרכים אחרות לבטא זאת.

ניסן סלומינסקי: חבר הכנסת ריבלין, הוא טוען שניצחנו בלבנון, לא?

ראובן ריבלין: בן אדם שמעולם לא עשה בחייו דבר, הולך ומאשים מ.פ של צה"ל.

סטס מיסז'ניקוב: חבר הכנסת ריבלין, הכול ברור.

סטס מיסז'ניקוב: אגב, יש פה רוב לאופוזיציה.

ראובן ריבלין: אבל, יאשימו אותנו אחר כך שבגללנו - - -

ניסן סלומינסקי: שבגללנו הבורסה צנחה.

חיים אורון: האם אתה הולך להצביע על זה היום?

סטס מיסז'ניקוב: כן, אני הולך להצביע.

חיים אורון: אם כך,אני מבקש להעיר שתי הערות.

חיים אורון: הערה אחת קשורה בהכנסות.

חיים אורון: הכנסות מתשקיף היו בתקציב 2007 - 19.

חיים אורון: עכשיו - 21.

חיים אורון: אבל, הביצוע היה 42 בתשעה חודשים.

חיים אורון: האם אתם מעריכים שיהיו מעט תשקיפים, או שלא תהיינה הכנסות?

חיים אורון: מה קורה בדיוק עם הסעיף הזה?

חיים אורון: זה כאילו שבתשעה חודשים היה למעלה מכפול מהתקציב.

חיים אורון: עד כמה שאני יודע, ההכנסות שלכם נשארות אצלכם.

חיים אורון: האם יש תחזית שכמות התשקיפים תהיה כל כך קטנה?

חיים אורון: בכל אופן, זה לא מסתדר.

חיים אורון: הסעיף השני של האגרה השנתית הוא פחות או יותר, ואני מבין שזו תנועה שהיא סבירה מ-76, ל-64, ל-80.

חיים אורון: אני גם מבין שזה נתון קבוע.

חיים אורון: מר טרי, נדמה לי שיש לכם עודפי תקציב.

חיים אורון: אני לא זוכר כמה בדיוק.

חיים אורון: על כמה עומדים עודפי ההכנסות שלכם?

חיים אורון: זו מערכת סגורה בתוכה, והיא מתממנת בעצמה באישור שאנחנו נותנים לאגרות, אבל היא מתממנת בעצמה.

חיים אורון: כמה נשארו משנים קודמות?

חיים אורון: מה יש בקופה?

חיים אורון: עודף הכנסה על הוצאה.

חיים אורון: זו מערכת סגורה.

חיים אורון: היא גובה אגרות, היא מממנת את עצמה.

חיים אורון: אם פעם בשנה היא משולמת ביותר כסף מבשנה קודמת, נשאר לה כסף.

חיים אורון: אני לא שואל את זה בנימה של חשד, אני פשוט רוצה לדעת.

שלי יחימוביץ': זה מחזיר את זה לשאלה שלי.

שלי יחימוביץ': אם ההכנסות גדלות ואתם לא כפופים ל-1,7, אז למה לא להרחיב את בסיס התקציב שלכם?

שלי יחימוביץ': לא צריך להוריד את האגרות, יש להם מספיק עבודה.

חיים אורון: עכשיו אני מגיע לנאום "קאטו" שלי.

חיים אורון: הכתובת שלי בעיקרו של דבר היא לוועדה, ובהקשר הזה לפרופ' גושן שאני מתחייב להיפגש איתו בנושא הזה די בקרוב.

חיים אורון: אני מאוד מאוד מודאג מהפיקוח הכולל על השוק הפיננסי בארץ.

חיים אורון: אני לא ממציא את זה, מדברים על זה.

חיים אורון: לפני שבוע יצא ספר של אבי בן בסט ועוד קבוצה של חוקרים בנושא הזה.

חיים אורון: בעולם מתרחשים דברים.

חיים אורון: הוועדה קיבלה פעמיים החלטות שהיא תובעת משר האוצר להקים ועדה מקצועית שתבחן את נושא חלוקת הפיקוח על השווקים הללו בין בנק ישראל, בין הממונה על שוק הביטוח והדברים הנוספים.

חיים אורון: אני לא רוצה להאריך בעניין הזה, אני לא רוצה לתפוס פה זמן.

חיים אורון: אני חושב שמתפתח פה – זו לא עמדה פרטית שלי, יושבים פה סביב השולחן אנשים שעוסקים בדבר הזה וחושבים שצריכים להתאים את המערכת הישראלית למה שמקובל בהרבה ארצות בעולם.

חיים אורון: העניין נתקע בעיקרו של דבר בגלל ריב סמכויות בין גופים שונים שחוששים שרה-ארגון של המערכת הזאת יפגע במעמדם, כשכל אחד אומר: תעבירו את הכול אליי.

חיים אורון: אני מתכוון לבנק ישראל, אני מתכוון למערכת שבמשרד האוצר, אני מתכוון לרשות לניירות ערך.

חיים אורון: יש גורם שהוא אולי פחות מעורב בזה, אבל גם שייך לעניין והוא הממונה על ההגבלים עסקיים.

חיים אורון: הוא נוגע רק בשוליים של העניין הזה.

חיים אורון: רמת הפיקוח והמשאבים שנתונים למשל למפקח על הבנקים הם בסדרי גודל שונים מאשר במערכת הפיננסית האחרת, בעוד שחלק גדול מאוד מהכספים שעליהם צריך לפקח, ואני מדבר בעיקר על חסכונות ארוכי טווח, על קופות גמל שרק השבוע עסקנו בהם, על קרנות פנסיה, על איך משקיעים, מה משקיעים, מה מדווחים לציבור, מה קורה – אנחנו רואים מה קורה בעולם.

חיים אורון: חס וחלילה שלא יקרה דבר כזה.

חיים אורון: אבל, פה באמת מדובר בכספים של האלמנה ושבעת היתומים.

חיים אורון: אנשים כמעט כללא מחלוקת - משר האוצר דרך מנכ"ל משרדו, דרך משה - אומרים שהמצב הקיים הוא לבטח לא מספק.

חיים אורון: ואז מתחילים ויכוח גדול.

חיים אורון: הוויכוח אפילו מתחיל עם איך למנות את הוועדה שתגיש לממשלה ובעקבותיה לכנסת את ההמלצות.

חיים אורון: אגב, מה שאני אומר מופיע בדוח בכר בסעיף מסוים, אני לא זוכר את העמוד.

חיים אורון: ועדת בכר נמנעה מזה ויוסי בכר בראיון השבוע עוד הפעם אמר את זה.

חיים אורון: הוא נמנע מזה משום שהתברר לו שאם הוא מנסה לפתור את זה במסגרת ועדת בכר הוועדה מתפוצצת, כי בתוך הוועדה ישבו נציגי כל הגופים, וכל גוף אמר:

חיים אורון: אם אתה מתחיל את הדיון הזה פה, אין דוח בכר, והכול יתפוצץ.

חיים אורון: הוא הוציא את זה החוצה, והסתפק בהמלצה פה אחד של הוועדה שבתוך חצי שנה - ואנחנו מדברים על מאי 2005 - צריכה הממשלה למנות ועדה שתגיש מסקנות בנושא הזה.

חיים אורון: הרבה חומר נאסף, ומי שרוצה יכול בקלות לקבל את הספר של המכון לדמוקרטיה.

חיים אורון: זה היה פעם נושא מרכזי לכנס קיסריה, ואני מודה שאז אני נחשפתי לנושא הזה.

חיים אורון: ומאז, כל שבועיים-שלושה אני שולח מכתב ומתכתב עם שר האוצר.

חיים אורון: הוא מסביר לי, וקצת נפגשים.

חיים אורון: אני חושב שצריך להפעיל לחץ ציבורי חזק מאוד על כל המערכות, ואני עכשיו לא קובע מה יהיה הפתרון הנכון.

חיים אורון: יש רעיון של פתרון הרבה יותר פדרטיבי, יש רעיון של פתרון הרבה יותר הדוק.

חיים אורון: אבל דבר אחד ברור - שהמצב הקיים הוא מצב שאסור לו להימשך.

סטס מיסז'ניקוב: תודה.

סטס מיסז'ניקוב: מר טרי, תתייחס בבקשה להערות שהיו פה, ואנחנו נתקדם.

משה טרי: אני אשתדל לענות על כל הדברים.

משה טרי: אני מתפלא על כל הערותיו של הרב ליצמן.

משה טרי: אבל כ-civil servant עדיין אשיב על כל הדברים.

משה טרי: קודם כל, בואו תזכרו שהרשות היא גוף שפועל מכוח חוק, וכל מה שמובא כאן מובא כאן מכוח החוק.

משה טרי: התקציב שלנו נובע מההכנסות שאנחנו גובים מהחברות שמגיעות לבורסה.

משה טרי: אנחנו לא נסמכים לא על תקציב המדינה, ולא על שום גורם אחר, אלא על הפעילות שיש בשוק.

משה טרי: יש פעילות בשוק - יש הכנסות.

משה טרי: אין פעילות בשוק - אין הכנסות.

משה טרי: יש הנפקות - ההכנסות גדלות.

משה טרי: אין הנפקות - ההכנסות לא גדלות.

משה טרי: בהתאם לזה אנחנו מכלכלים את צעדנו.

משה טרי: הפיקוח שיש עלינו הוא פיקוח של משרד האוצר בחוק.

משה טרי: אגף תקציבים בוחן, מסתכל.

משה טרי: כל נושא השכר כפוף לממונה על השכר.

משה טרי: אין חריגה, הדברים נעשים בהתאם לכללים שנקבעו.

ראובן ריבלין: גם שיא כוח-אדם.

משה טרי: כוח-אדם, והתפקידים.

יעקב ליצמן: למה אנחנו צריכים לאשר?

ראובן ריבלין: חבר הכנסת ליצמן, כתוב בחוק: שר האוצר ואישור ועדת הכספים.

חיים אורון: להבטיח את עצמאותו.

יעקב ליצמן: התקציב זה שיא העצמות.

יעקב ליצמן: אם התקציב כפוף לשר האוצר אז עצמאות יש?

ראובן ריבלין: אתה מגביל את רשות ניירות ערך.

יעקב ליצמן: אם הוא מגיש - הוא יכול למשוך.

יעקב ליצמן: זה לא כמו מבקר המדינה שאסור למשרד האוצר להיות כאן, ואסור להתערב.

ראובן ריבלין: אנחנו כאן כדי להגן על הרשות, ולא להגן על שר האוצר.

יעקב ליצמן: אתה לא מגן על שום דבר.

יעקב ליצמן: אתה לא יכול לעשות שום דבר.

חיים אורון: אם תחליט פה שאתה דורש להוסיף לו עשרה עובדים?

יעקב ליצמן: הוא ימשוך את התקציב .

יעקב ליצמן: אבל, זה לא כמו מבקר המדינה שהוא לא יכול למשוך.

סטס מיסז'ניקוב: סיימנו.

סטס מיסז'ניקוב: מר טרי, בבקשה.

יעקב ליצמן: אם אתה לא רוצה לקיים דיון, ורק - - -

סטס מיסז'ניקוב: אתה שאלת שאלות, ואתה רצית גם תשובות.

יעקב ליצמן: מותר להתווכח עם התשובות.

יעקב ליצמן: אני מסביר שכאשר שר האוצר חותם על התקציב אז זה לא עצמאות, אלא זה בניגוד לעצמאות.

סטס מיסז'ניקוב: אנחנו מחוקקים, ואנחנו יכולים לשנות את החוק.

יעקב ליצמן: אם זה החוק אז צריך לשנות.

משה טרי: מר ליצמן, יש חוק במדינת ישראל, ואנחנו פועלים בחוק.

משה טרי: אם אתה רוצה לשנות חוק - תשנה את החוק.

משה טרי: אבל, אל תעשה את זה על חשבון גבה של הרשות.

יעקב ליצמן: אדוני, אני לא מבקש שתטיף לי מוסר.

משה טרי: אני לא מטיף לך מוסר, אני רק אומר לך כיצד אני פועל.

ראובן ריבלין: הביקורת לא היתה עליך, הוא דיבר אל השולחן.

ראובן ריבלין: הוא לא התלונן עליך.

סטס מיסז'ניקוב: רבותי, יש לנו סדר היום ארוך.

סטס מיסז'ניקוב: בואו נתקדם.

משה טרי: אני רוצה שהדברים יהיו ברורים - כל מה שמונח כאן בפניכם אין בו שום חדש.

משה טרי: כל מה שנאמר כאן לגבי דובר ויועץ וכל הדברים האלה, כל הדברים האלה היו במשך כל השנים.

משה טרי: אין דבר חדש.

משה טרי: אנחנו הצגנו כאן את הדברים החדשים והמשמעותיים.

משה טרי: רבותי, על מה אנחנו מדברים?

משה טרי: על רשות שמופקדת על הלב של הכלכלה הישראלית.

משה טרי: אז אתם באים כאן ומדברים על הדברים הבאמת "הפיצ'יפקס" האלה?

משה טרי: פה זה הגוף הכי שקוף שיש במדינת ישראל, הגוף שמתנהל על-פי כל הכללים.

משה טרי: חברת הכנסת יחימוביץ, ההכנסות לא תלויות בנו.

משה טרי: אנחנו לא יכולים להגביר פעילות או להקטין פעילות.

משה טרי: בהתאם להכנסות האלה, אנחנו - - -

שלי יחימוביץ': אבל, הגברת פעילות היא נגזרת של הרחבת סמכויות שאתם מן הסתם כן מבקשים לעצמכם.

משה טרי: אם אין תקציב, אם אין לנו מקורות, לא יכולים להרחיב את הפעילויות שלנו.

משה טרי: מאיפה נביא מקורות?

משה טרי: האם נלך למשרד האוצר שיביא לנו את המקורות?

משה טרי: זה לא הולך.

שלי יחימוביץ': האם אין לכם עודפי הכנסות מגביה?

משה טרי: כל עודפי הכנסות - ותבדקו בדברי הימים של החדר הזה – הוחזרו.

משה טרי: כל שנה החזרתי לחברות.

שלי יחימוביץ': לחברות, למה?

משה טרי: גבינו יותר מידיי, היו הכנסות גדולות יותר.

משה טרי: זה כיסה מעבר לכל ההוצאות וההשקעות שלנו, והחזרנו כספים.

משה טרי: כל שנה הוחזרו כספים - תבדקו.

שלי יחימוביץ': מר טרי, אני ברצינות לא מבינה.

שלי יחימוביץ': אם אנחנו מדברים כאן בלי להיכנס לפרטים על הגברת והרחבת הרגולציה שכולנו כאן

שלי יחימוביץ': תמימי דעים שחייבים לעשות את זה כיוון שהכסף של הציבור מונח בחברות האלה, למה לא לייצר עוד מנגנוני פיקוח?

שלי יחימוביץ': או שתגיד שהכול בסדר.

משה טרי: לא, אני אענה לך ואני אענה גם לג'ומס באותה הזדמנות, אני רוצה להודיע לך בצורה הכי מפורשת שרמת הפיקוח של הרשות שישנה על השוק היא מהגבוהות בעולם.

משה טרי: אני כבר אומר את זה בפעם השלישית.

משה טרי: אתה כאן מדבר על דברים שהם לא מדויקים, ואני אומר לך באחריות מלאה לא מדויקים.

חיים אורון: כל הספר הזה הוא לא מדויק?

חיים אורון: אתה יכול לבוא ולהגיד שהפיקוח על שוק ניירות הערך הוא מהגבוהים בעולם.

משה טרי: על זה אני מדבר.

חיים אורון: אבל, לא דיברתי על שוק ניירות הערך.

משה טרי: אז על מה אתה מדבר?

חיים אורון: יש כלים פיננסיים עצומים שנמצאים בכל מיני מערכות.

חיים אורון: האם בנק ישראל מפקח רק על ניירות ערך?

חיים אורון: זה לא קשור אליו, אבל הוא נמצא בחריץ לא מרכזי של הרגולאציה כולה.

משה טרי: הרשות נמצאת במקום המרכזי ביותר, והפיקוח שלה הוא הגדול ביותר, יותר משל הבנקים, ויותר משל הביטוח – את זה אני אומר לך את זה באחריות מלאה.

משה טרי: כמובן שתמיד יש מקום לשיפור.

משה טרי: אנחנו משקיעים מאמצים גדולים.

משה טרי: בהחלט יש עוד מקום לעשות את זה.

משה טרי: שנה שעברה הגדלנו - - -

חיים אורון: האם אתה חושב שמערכת הפיקוח של כל הגופים על כל השוק כפי שהיא היום, היא בסדר?

משה טרי: מה זה "בסדר"?

משה טרי: ודאי שיש מקום לשיפור.

חיים אורון: לא, מדובר על שינוי מג'ורי, על איחוד מערכות, ועל קביעת מסגרת משותפת להם.

משה טרי: מסוף השבוע הבא אני אזרח, ואני חושב שאני יכול לדבר כאן בצורה הכי אובייקטיבית.

משה טרי: אני אומר לך שזאת תהיה טעות, ובכייה לדורות לעשות את הדבר הזה, ואני אומר לך למה, משום שכל המגרעות שישנה בפדרציה הזאת של הפיקוח ניתנים לטיפול ולשיפור.

משה טרי: יש לנו פורום של כל הרגולאטורים, ויש בינינו הסכם.

משה טרי: חתמנו הסכם MOU.

משה טרי: אנחנו משתפים פעולה, אנחנו עובדים בצורה משותפת.

משה טרי: אין התנגשויות.

משה טרי: בוודאי שיש תמיד מקום לשיפור.

משה טרי: האם אתה יודע איזו סכנה זו בלהקים גוף אחד?

חיים אורון: לא אמרתי על אחד.

משה טרי: זה מה שאתה אומר.

חיים אורון: לא נכון.

משה טרי: אז אני לא מבין אותך.

חיים אורון: האם אתה לא יודע שיש מודל שיש בו מישהו שמפקח למעלה, ויש שלוש רשויות נפרדות, או ארבע?

משה טרי: כן, על זה אני אומר שאני מתנגד, זו סכנה גדולה.

חיים אורון: אני לא ממציא שום דבר.

חיים אורון: יש נתונים על 18 ארצות בעולם, ואני לא אקריא לך עכשיו בעל-פה.

משה טרי: יש גם מדינות אחרות שיש שם - - -

חיים אורון: בסדר, אבל דבר אחד פשוט – תביעה לקיים ועדה מקצועית.

משה טרי: בקשה.

סטס מיסז'ניקוב: זה נושא אחר.

משה טרי: בוודאי.

סטס מיסז'ניקוב: בואו נעלה את זה כנושא אחר.

משה טרי: בקשר למה שאתה אמרת - אתה לא היית כאן בתחילת הדברים.

משה טרי: אני אמרתי – לא אנחנו, ולא גוף אחר במדינת ישראל קבע, אלא הבנק העולמי שעשה סקר וישב פה, וקבע על 175 מדינות בעולם, איפה יש הגנה על משקיעים?

משה טרי: חברת הכנסת שלי יחימוביץ, תשמעי את הדבר הזה.

משה טרי: הוא מיקם את מדינת ישראל במקום החמישי בעולם.

משה טרי: לא אני ולא אף אחד, אלא הבנק העולמי עשה את הדבר הזה, ואני חושב שהדבר הזה מדבר בעד עצמו.

שלי יחימוביץ': האם המדינות האלה שאנחנו מדברים עליהן, גם שם חלו שינויים כל כך דרמטיים במבנה הפנסיוני כמו אצלנו בחמש השנים האחרונות?

משה טרי: אני מודה שאני לא מכיר את התחום הפנסיוני היטב.

שלי יחימוביץ': אבל ברור לך לחלוטין שהוא מוקרן באופן טוטאלי כתוצאה מהפעילות של החברות האלה.

משה טרי: נכון.

משה טרי: אגב, במקומות הראשונים מבחינת ההגנה היו ניו-זילנד, סינגפור, הונג-קונג.

משה טרי: אני לא מכיר את התחום הזה.

משה טרי: אני חושב שבתחום הזה נעשו דברים מאוד גדולים קדימה.

משה טרי: אם אתה מתכוון שהמפקח על הביטוח צריך להיות עצמאי – התשובה היא כן.

משה טרי: אבל, זה באמת לא ה- - -

חיים אורון: אתה מגן כאילו שאני תוקף אותך.

חיים אורון: אני תוקף את שר האוצר.

משה טרי: חברת הכנסת יחימוביץ, לגבי שאלתך מה קורה בעולם - כאחד שגדל בשוק ההון, ומכיר היטב את שוק ההון אני חושב שכל המשברים שקורים, נובעים מדבר אחד והוא חוסר שקיפות.

משה טרי: הרשות השקיעה את כל אמצעיה בהגברת השקיפות.

משה טרי: כאשר השוק שקוף וגלוי, ההסתברות למשברים היא קטנה מאוד.

משה טרי: אני חושב שאנחנו היום ברמת שקיפות באמת מהגבוהות בעולם.

יצחק בן ישראל: אני שאלתי שאלות לגבי כמה סעיפים כאן.

יצחק בן ישראל: למה יש גידול באחזקת הבית, במשכורת, ביועצים?

משה טרי: אמרתי, לגבי כל נושא השכר וכל הדברים האלה, אנחנו כפופים למשרד האוצר, כפופים לממונה על השכר.

יצחק בן ישראל: האם משרד האוצר אמר לך להגדיל את אחזקת הבית?

משה טרי: אחזקת הבית - אני לא חושב שיש גידולים.

יצחק בן ישראל: יש גידול של 20% - 2 מיליון שקל.

ראובן ריבלין: יש לך הסבר לזה.

יצחק בן ישראל: רובי, תן לו להסביר, כי במקרה את החומר דווקא כן קראתי.

אביעזר דנון: במהלך אוגוסט אני הייתי פה בוועדה, וביקשתי הגדלה של 15 תקנים ברשות.

אביעזר דנון: זה גידול מאוד דרמטי יחסית למספר העובדים ברשות.

אביעזר דנון: זה מחייב גידול גם של הנכסים שלנו.

אביעזר דנון: אנחנו צריכים להגדיל את המשרדים כתוצאה מזה שאנחנו גדלים גם בכוח אדם.

אביעזר דנון: התחזוקה של הנכסים האלה באה לידי ביטוי בסעיף הזה.

אביעזר דנון: לגבי הכנסות - יש לנו פה איזשהו גידול מאוד דרמטי ברבעון הראשון של 2007 כתוצאה מאגרות תשקיף.

אביעזר דנון: זה היה רבעון שהיה מאוד חריג.

אביעזר דנון: במהלך 2007 היו 200 הנפקות ברבעון הראשון, וזה היה גידול מאוד דרמטי לעומת 2006, כשבכל 2006 היה שם גידול מאוד גדול בהנפקות שהכניסו הכנסות חד-פעמיות כאגרת תשקיף, וזה בא לידי ביטוי.

אביעזר דנון: בגלל זה באופן חד-פעמי ההכנסות מאגרות תשקיף הן מאוד גדולות.

אביעזר דנון: אני מניח שזה לא יחזור.

אביעזר דנון: במהלך הקיץ באותו מעמד, אנחנו גם ביקשנו פה בוועדה הנכבדה הזאת להפחית את האגרות, ואנחנו החזרנו את הכסף לחברות כמו שמסר יושב-ראש הרשות.

אביעזר דנון: היתה פה שאלה לגבי לוח זמנים – חבר הכנסת ליצמן, אנחנו עובדים על-פי נוהלים מול אגף התקציבים במשרד האוצר.

אביעזר דנון: במהלך נובמבר כמו שעון שוויצרי אנחנו התחלנו להכין את התקציב.

אביעזר דנון: ישבנו פה עם שני החברים הנכבדים מאגף התקציבים מר מאיר בינג ועוזרתו שמכירים היטב היטב את עבודת הרשות ואת תחום שוק ההון.

אביעזר דנון: לאחר שהגענו לתקציב מוסכם, לאחר שניתחנו לעומק כל סעיף וסעיף, הבאנו בתחילת דצמבר את התקציב לשר האוצר.

משה טרי: תשובה למר ליצמן - גם ה-IMF קבע שהרשות צריכה להיות יותר עצמאית, ושהתקציב שלה צריך לבוא לאישור כאן, ולא להיות תלוי - - -

יעקב ליצמן: אני בעד האישור כאן.

משה טרי: בלי האוצר, נדמה לי שזה גם מה שה-IMF המליץ.

משה טרי: הוא המליץ על עצמאות יותר גדולה.

יעקב ליצמן: אני מסכים שהרשות לניירות ערך צריכה להיות עצמאית, אין עוררין על זה.

יעקב ליצמן: לכן, אני חושב שיש פגם ששר האוצר מגיש את זה.

משה טרי: זאת היתה ההמלצה של ה-IMF.

אביעזר דנון: הרשות עובדת על-פי תוכניות עבודה שנערכות במהלך סוף שנה קודמת.

אביעזר דנון: התקציב הוא נגזרת של תוכניות העבודה, והעסק הוא on-going.

אביעזר דנון: אני עשרים שנה ברשות כך, אני מספיק ותיק ברשות ומעולם לא נעצרה העשייה בעקבות חילופי יושבי ראש.

יעקב ליצמן: אני חמישים שנה במדינה, ואני לא יודע מה קורה כאן.

אביעזר דנון: נשאלה כאן שאלה למה הקטנו את חינוך הציבור שהוא דבר חשוב מאוד.

אביעזר דנון: במהלך שנה שעברה היו לנו הוצאות חד-פעמיות עם הוצאות מאוד כבדות, כי אנחנו הבאנו את האתר שהקמנו לידיעת הציבור, והשתמשנו בקמפיין טלוויזיה שהוא מאוד יקר.

אביעזר דנון: אנחנו עכשיו נכנסים ברמה הרבה יותר עמוקה לתחום, ויש הרבה יותר פעילות שהיא עמוקה, אבל היא פחות דורשת משאבים.

אביעזר דנון: לא צריך פה את הטלוויזיה שהיא זוללת תקציב.

יעקב ליצמן: לא קיבלתי תשובות על היועצים.

משה טרי: אמרתי - לא חל שום שינוי.

משה טרי: אותם יועצים שהיו במשך כל השנים.

סטס מיסז'ניקוב: חבר הכנסת בן ישראל, שאלה אחרונה.

יצחק בן ישראל: יש שאלה אחת ששאלתי ושלא נעניתי.

יצחק בן ישראל: חבר הכנסת ליצמן שאל קודם, ואני גם שאלתי, מה המשמעות של דחייה בשבוע?

יצחק בן ישראל: לא מדובר בדחייה בשבוע כדי שנוכל ללמוד הפעם את זה יותר.

יצחק בן ישראל: החומר היה לפנינו, ומי שרצה היה יכול ללמוד.

יצחק בן ישראל: הוא אמר שהרי החילופין הם השבוע, והוא אמר שיש איזה היגיון בזה שהתקציב יבוא על-ידי היושב ראש הבא.

יצחק בן ישראל: זה היגיון מאוד מכובד.

יצחק בן ישראל: לכן שאלתי את השאלה שעדיין לא נעניתי עליה, מה קורה אם זה נדחה בשבוע, האם זה משפיע על משהו בחיים?

יעקב ליצמן: לא קרה חודש כלום.

משה טרי: לצפות מיושב ראש לבוא ולהגיש תקציב שבכל זאת זה תוכניות עבודה, וזה היקפים גדולים - אתה מצפה ממנו שהוא ילמד תוך כמה ימים.

משה טרי: עם כל הכבוד, אני לא חושב שאפשר לדרוש מיושב ראש חדש שעוד לא מכיר את הרשות לבוא וללמוד.

משה טרי: מדובר בתקציב, זה כל הפעילות של הרשות, כל המרכיבים הכי קטנים, האם לבקש ממנו לעשות את זה?

ניסן סלומינסקי: הבנתי שאתם חיים בעצמי.

ניסן סלומינסקי: כלומר, התקציב הוא מה שאתם גובים.

ניסן סלומינסקי: האם התקציב קובע את האגרות, או שהאגרות קובעות מה יהיה התקציב?

ניסן סלומינסקי: אתה הסברת שיכול להיות שיש לך צרכים נוספים, אבל זה מה שיש לכם, ושאתה לא רוצה לקבל מהאוצר.

ניסן סלומינסקי: פה האגרות שונות.

ניסן סלומינסקי: כלומר, אם התקציב קובע את גובה האגרות, אז אתה צריך ללכת לפי הצרכים האמיתיים, ולפי זה לקבוע את האגרות.

ניסן סלומינסקי: יצא ממך כאילו יש אגרות שהן קבועות, והן קובעות לך את מסגרת התקציב.

ניסן סלומינסקי: זה צריך להיות הפוך.

משה טרי: נקבעו האגרות, וכשבאנו – ומר ליצמן יודע את זה- היו עודפים.

חיים אורון: הוא יבוא לפה, וידרוש העלאת אגרה.

חיים אורון: זה קרה.

ניסן סלומינסקי: הרי היום יכול להיות שיש צורך לפריצה יותר גדולה בכל מיני דברים.

ניסן סלומינסקי: אתה אמרת: אני לא יכול כי האגרות סוגרות אותי, וזה לא שייך ללכת ולבקש כסף מהאוצר.

ניסן סלומינסקי: אתה צודק, אבל הפוך.

ניסן סלומינסקי: הכיוון הוא הפוך.

ניסן סלומינסקי: אם אתה צריך יותר, אז תבוא.

משה טרי: באנו, ופה בשולחן הזה אישרנו 15 תקנים, ואישרו אמצעים נוספים.

משה טרי: אתה לא יכול לבוא בבת אחת ולהגדיל.

משה טרי: אנחנו שוקלים את הדברים בזהירות.

משה טרי: רבותי, המשימות שהולכות להיות על היושב ראש החדש הן עצומות.

משה טרי: זה פיקוח על טריליון וחצי שקל, זה היקפים מטורפים.

משה טרי: אנחנו כאן מתחנו את הדברים.

משה טרי: אני אומר לכם, אתם צריכים לצפות שהוא יבוא לדרוש אמצעים נוספים בהמשך.

סטס מיסז'ניקוב: רבותי, האם אנחנו מאשרים את התקציב של הרשות לניירות ערך לשנת 2008, או לא מאשרים?

סטס מיסז'ניקוב: מי בעד אישור התקציב?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: 1.

סטס מיסז'ניקוב: ה צ ב ע ה בעד – רוב נגד – אין נמנע – 1 תקציב הרשות לניירות ערך לשנת 2008 אושר.

סטס מיסז'ניקוב: התקציב אושר.

ראובן ריבלין: אני מבקש שיירשם שהתקציב אושר ברוב קולות חברי האופוזיציה.

סטס מיסז'ניקוב: נרשם.

סטס מיסז'ניקוב: רבותי, היום אנחנו נפרדים מיושב ראש הרשות מר משה טרי, שזו לו ההופעה האחרונה בועדת הכספים בתור יושב-ראש הרשות.

סטס מיסז'ניקוב: מר טרי, אני אומר גם בשמי - ואני חושב שאני גם אגיד בשמכם ואם תרצו להתייחס, אז בבקשה - אני לא אתחיל לספר עד כמה עשית בשביל הרשות לניירות ערך.

סטס מיסז'ניקוב: אני לא אתיימר לעשות זאת, כי לא הייתי פה כשהתחלת את הקדנציה, ואני לא מכיר לעומק את כל הרשות.

סטס מיסז'ניקוב: אבל, אני יכול להגיד דבר אחד.

סטס מיסז'ניקוב: בשבילי כל תחום ניירות הערך היה תחום חדש לחלוטין.

סטס מיסז'ניקוב: אני לא למדתי את התחום הזה באוניברסיטה, אני באתי מתחום שיווק.

סטס מיסז'ניקוב: כל מה שאני יודע מהתחום הזה, או הרוב המוחלט של הדברים שעכשיו אני יודע על זה, הוא בזכותך, ובזכות המקצועיות שלך, ובזכות זה שגם באתי לסיור ושמעתי הסברים כאן.

סטס מיסז'ניקוב: אני חושב שרוב חברי הכנסת שאף פעם לא התעסקו בניירות ערך והם יושבים בוועדת הכספים, והם מתיימרים להבין, ורוצים להבין, למדו ממך הרבה מאוד.

סטס מיסז'ניקוב: על כך מגיע לך המון תודה על המקצועיות, על נעימות ההליכות, על דברי הטעם, ועל כך שגם כשאתה מדבר בלהט, אתה אף פעם לא מתלהם למרות שהיו לך הרבה סיבות לכך.

סטס מיסז'ניקוב: על כל הדברים האלה, ועל זה שנהנינו מאוד לעבוד איתך, מגיע לך המון תודה.

סטס מיסז'ניקוב: כמובן שאנחנו מקדמים בברכה את פרופ' זוהר גושן.

סטס מיסז'ניקוב: אדוני, אנחנו תמיד לרשותך כמו שהיינו לרשותו של מר משה טרי.

סטס מיסז'ניקוב: אנחנו מצפים ממך לאותו שיתוף פעולה ומקצועיות כפי שהפגין היושב ראש הנוכחי.

סטס מיסז'ניקוב: אנחנו כמובן מאחלים לך דרך צלחה.

סטס מיסז'ניקוב: אנחנו לא יודעים מה אתה הולך לעשות, אבל בטוח שאתה עוד תתרום רבות למדינה שלנו.

ראובן ריבלין: אני רוצה לציין תרומה אחת חשובה שהטביע מר טרי את חותמו בתפקיד.

ראובן ריבלין: למרות שהתפקידים פעמים הם תוצאה של מינויים כאלה או אחרים של השלטון, משה טרי יצר את האופי המאוד מיוחד של א-פוליטיות מוחלטת, ומקצועיות מוחלטת, ולא נהג מעולם כמנהג קומיסר.

ראובן ריבלין: גם הוויכוחים שלו עם המערכת היו ויכוחים של שאלות שהדיון בהם היה דיון ענייני, ולא דיון פוליטי או על נושאים אחרים שהיו באינטרסים של גופים פוליטיים כאלו או אחרים, ועל כך ישא ברכה, משום שזה לא קל להיות מקורב פוליטי, ולאחר מכן להיות משרת ציבור בצורה מעוררת כבוד.

ראובן ריבלין: אני רק יכול לברך אותו, ולברך את אותם אלה שהוא יעבוד איתם במישור האזרחי לאחר שהוא יעבור את תקופת הצינון, ואני מקווה שהוא לא יקבל שפעת בתקופה הזאת.

ראובן ריבלין: תמשיך לתרום לכלכלתה של מדינת ישראל, כפי שתרמת בשש השנים האחרונות.

חיים אורון: אני רוצה לצרף את ברכותיי.

חיים אורון: למרות הוויכוח שניהלנו פה, אני חושב שקיימנו מערכת יחסים מאוד חברתי והדוקה, ועל כך אני רוצה להודות לך.

חיים אורון: בנוסף לדברים שאמר חבר הכנסת ריבלין כאן, אני רוצה לציין כמה מהלכים שהיה נדרש להם הרבה אומץ ונחישות בהתמודדות עם החברות הגדולות ביותר, והגופים המובילים במשק.

חיים אורון: מטעמי עינא בישא אני לא אזכיר אותם בשמם, אבל מי שזוכר - זוכר.

חיים אורון: גם נושא חברת "בזק", וגם נושא הבנקים הגדולים או בנק גדול, וגם נושאים מהסוג הזה, שהיה בהם גם אלמנט של טיפול לגופו, וגם אלמנט של יצירת נורמה - ולפעמים היא אולי יותר חשובה מעבר לטיפול לגופו - כולל הפעלה מאוד מסיבית של הזכות שלו לחקור שהיא נתונה לו יותר מאשר כמעט לכל גורם אחר.

חיים אורון: הזכות הזאת שהוא השתמש בה, וטוב שהוא השתמש בה.

חיים אורון: מוראה של מלכות היא חלק מהיכולת של המלכות להתקיים.

חיים אורון: בהקשר הזה אני חושב שאתה מייצג את המלכות בתחום שאני מודה שלפעמים קצת משונה שאני דווקא מתעסק איתו, כי אני די רחוק ממנו.

חיים אורון: אבל, אני חושב שאני מבין מה משקלו בכלכלה של האלף השלישי, מה היתרונות, אבל גם מה הסיכונים העצומים שנתונים בתוך המערכת הזאת.

חיים אורון: אני נתקלתי כבר בפרופ' גושן בדיונים על דוח בכר, הוא הרשים את כולנו בבקיאותו ובחריפותו.

חיים אורון: אני מקווה שהוא גם ימשיך וגם יעצים את המהלכים האלה שהחברה הישראלית מאוד מאוד זקוקה להם.

סטס מיסז'ניקוב: תודה רבה.

סטס מיסז'ניקוב: אדוני שוב, תודה לך.

ניסן סלומינסקי: כולנו מצטרפים לברכות.

סטס מיסז'ניקוב: ברור.

סטס מיסז'ניקוב: כדי לחסוך זמן – כולם מצטרפים לברכות.

יעקב ליצמן: אלמלא מוראה של מלכות, איש את רעהו בלעו.

יעקב ליצמן: במדינה זה בין כך בלעו.

משה טרי: תודה רבה לכם, אני רוצה להודות לכם מקרב לב.

משה טרי: בהזדמנות זו אני רוצה לומר לכם ששוק ההון היום מעולם לא היה כל כך משמעותי לכלכלתה של מדינת ישראל, ומעולם לא היה במרכז החיים כמו שהוא היום.

משה טרי: ההיקפים הגדולים שישנם היום הם חסרי תקדים, ואני מאושר שמי שמחליף אותי הוא פרופ' גושן.

משה טרי: אין לי ספק שזו לא רק בחירה טובה ומעולה, אלא אני מאמין שהוא עוד יעצים את הפעילות של הרשות כמו שאמר חבר הכנסת אורון.

משה טרי: אני חושב שהוא ראוי לכל הסיוע.

משה טרי: אני כבר אומר כאן שהוא יזדקק לאמצעים נוספים, לכלים נוספים, ולסיוע שלכם.

משה טרי: תזכרו שבאמת התפקיד שעליו הולך להיות מופקד פרופ' זוהר גושן מעולם לא היה כל כך קריטי למדינת ישראל.

משה טרי: אני מצפה ומקווה שהוא יקבל את כל הסיוע.

משה טרי: תודה.

סטס מיסז'ניקוב: תודה רבה, ובהצלחה.